Mazón gobernua

Mazón gobernua edo XI. legealdekiko Valentziako Generalitateko Kontseilua 2023ko uztailaren 19tik 2025eko abenduaren 4ra arte egondako Valentziako Erkidegoko Gobernua izan zen, 2023ko Valentziako Gorteetarako hauteskundeen ondorioz eratua.

2023ko hauteskundeetan II. Puig gobernuko alderdiek gehiengoa galdu ostean, Alderdi Popularrak eta Vox-ek gobernu-akordioa sinatu zuten, PP-ko Carlos Mazón Generalitateko presidente aukeratuz eta Valentziako Erkidegoan ultraeskuineko kontseilariak dituen lehenbiziko gobernua eratuz. Hasieratik eta 2024ko uztailaren 11ra bitartean, PP-ren eta Vox-en arteko koalizio gobernua izan zen, gehiengo absolutuarekin. 2024ko uztailaren 11tik aurrera, Vox-ek gobernua utzi ostean, PP-ren bakarkako gobernua da, Gorteetan gutxiengoan egonda.

2025eko azaroaren 3an, Carlos Mazón presidenteak dimisioa eman eta azaroaren 7tik aurrera gobernuak jardunean jarraitu zuen. Azaroaren 27an, Valentziako Gorteek Juanfran Pérez Llorca presidente aukeratu zuten, kargua azaroaren 29an bereganatu zuelarik. Mazón gobernuko kontseilariek jardunean jarraitu zuten Pérez Llorcak bere gobernua abenduaren 4an eratu izan zuen arte.

 Inbestidura 
Hauteskundeen ondoren Valentziako XI. Gorteak osaturik eta mahaikideak aukeraturik, 2023ko uztailaren 6an Llanos Massó Gorteetako presidentea Gorteetako talde parlamentarioekin bildu zen Generalitateko presidentziarako hautagaitzak aurkezteko. Bilerak bukaturik, PP-ko Carlos Mazón-en hautagaitzak aurrera egin zuen beharrezko babesak bildu zituelarik.  Uztailaren 10ean, inbestidura saiorako data hil bereko 13rako finkatu zen. Gehiengo absolutua eskuraturik, PP eta Voxen bozkekin, Carlos Mazón aukeratu zen Generalitateko presidente, karguaren zina uztailaren 17an burutu zelarik.
 InbestiduraCarlos Mazón (PP) Bozkaketa data → 2023ko uztailaren 13a Required majority → 50 diputatu 99tik  Alde• PP (40)• Vox (13) Aurka• PSPV (31)• Compromís (15) Abstentzioak Ez etorriak Iturriak

 Gobernua 
← Mazón Gobernua →
(2023ko uztailaren 22a – 2025eko abenduaren 4a)SailaIzenaAlderdiaKargua hartzeaKargua uzteaErr.PresidenteaCarlos Mazón GuixotPP2023ko uztailaren 15a2025eko azaroaren 29aLehen Presidenteordea eta Kultura eta Kirol KontseilariaVicente Barrera SimóVox2023ko uztailaren 19a2024ko uztailaren 11aBigarren Presidenteordea eta Zerbitzu Sozial, Berdintasun eta Etxebizitza KontseilariaSusana Camarero BenítezPP2023ko uztailaren 19a2024ko uztailaren 12aFinantza, Ekonomia eta Administrazio Publiko KontseilariaRuth Merino PeñaInd.2023ko uztailaren 19a2024ko azaroaren 22aJustizia eta Barne Arazo KontseilariaElisa Núñez SánchezVox2023ko uztailaren 19a2024ko uztailaren 11aOsasun KontseilariaMarciano Gómez GómezPP2023ko uztailaren 19a2025eko abenduaren 4aHezkuntza, Unibertsitate eta Enplegu KontseilariaJosé Antonio Rovira JoverPP2023ko uztailaren 19a2024ko uztailaren 12aNekazaritza, Abeltzaintza eta Arrantza KontseilariaJosé Luis Aguirre LarrauriVox2023ko uztailaren 19a2024ko uztailaren 11aIngurumena, Ura, Azpiegiturak eta Lurralde KontseilariaSalomé Pradas TenPP2023ko uztailaren 19a2024ko uztailaren 12aBerrikuntza, Industria, Merkataritza eta Turismo KontseilariaNuria Montes de DiegoInd.2023ko uztailaren 19a2024ko azaroaren 22a

 2024ko uztaileko aldaketak 
2024ko uztailaren 11n, Santiago Abascal Vox-eko buruzagiak iragarri zuen bere alderdiak PP-Vox koalizio gobernuak haustuko zituela, Estatuaren eta autonomia-erkidegoen arteko adingabe migratzaileen banaketarako akordioaren ondorioz. Valentziako Erkidegoan, behin iragarkia eginda, Mazón presidenteak gobernutik Vox-eko kontseilariak kanporatu zituen haiek dimisioa aurkeztu baino lehen. Kanporaketarekin batera, Mazón-ek kontseilarien konpetentzien aldaketak burutu zituen, Kultura eta Kirol kontseilaritza deuseztuz. Hala, gobernu berria 9 kontseilaritik 8 kontseilari izatera pasatu zen.
SailaIzenaAlderdiaKargua hartzeaKargua uzteaErr.Presidenteordea eta Zerbitzu Sozial, Berdintasun eta Etxebizitza KontseilariaSusana Camarero BenítezPP2024ko uztailaren 12a2024ko uztailaren 22aJustizia eta Barne Arazo KontseilariaSalomé Pradas TenPP2024ko uztailaren 12a2024ko uztailaren 22aHezkuntza, Kultura, Unibertsitate eta Enplegu KontseilariaJosé Antonio Rovira JoverPP2024ko uztailaren 12a2025eko abenduaren 4aNekazaritza, Ura, Abeltzaintza eta Arrantza KontseilariaMiguel Barrachina RosPP2024ko uztailaren 12a2025eko abenduaren 4aIngurumena, Azpiegiturak eta Lurralde KontseilariaVicente Martínez MusPP2024ko uztailaren 12a2025eko abenduaren 4a
 2024ko azaroko aldaketak 
2024ko azaroaren 15ean, Carlos Mazón presidenteak 2024ko tanta hotzaren kudeaketaren azalpenak emateko egindako Valentziako Gorteen aurreko agerraldian, gobernuaren eraldaketa igarri zuen, Berpizpen Ekonomiko eta Sozialerako presidenteordetza baten eta Larrialdietarako Kontseilaritza baten sorrerarekin. Azaroaren 18an, Mazón-ek Nuria Montes kontseilaria kargutik kenduko zuela iragarri zuen, bere ordez Marian Cano popularra izendatuz.

Azaroaren 19an, Carlos Mazonek beste izendapen bat iragarri zuen. Kasu honetan, Francisco José Gan Pampols, Espainiako Lurreko Armadaren erreserbako teniente jeneralarena, Berpizpen Ekonomiko eta Sozialaren presidenteorde gisa, Valentziako Erkidegoaren berreskuratze eta normlizazio ekonomiko eta sozialerako ekintzak zentralizatzeko asmoz.

Azaroaren 20an, Salome Pradas Justizia eta Barne Arazoetarako kontseilaria kargugabetu zuen Mazón-ek, kontseilaritzaren konpetentziak Justizia eta Administrazio Publikoko Kontseilaritzaren eta Larrialdi eta Barne Arazoetako Kontseilaritzaren artean banatuz. Azkenik, azaroaren 22an ofizializatu ziren aldaketak gobernu berriaren konposizioa Valentziako Generalitateko Aldizkari Ofizialean argitaratuz.
SailaIzenaAlderdiaKargua hartzeaKargua uzteaErr.Lehen Presidenteordea eta Zerbitzu Sozial, Berdintasun eta Etxebizitza KontseilariaSusana Camarero BenítezPP2024ko uztailaren 23a2025eko abenduaren 4aBigarren Presidenteordea eta Berpizpen Ekonomiko eta Sozialerako KontseilariaFrancisco José Gan PampolsInd.2024ko uztailaren 23a2025eko abenduaren 4aFinantza eta Ekonomia KontseilariaRuth Merino PeñaInd.2024ko uztailaren 23a2025eko abenduaren 4aJustizia eta Administrazio Publiko KontseilariaNuria Martínez SanchisInd.2024ko uztailaren 23a2025eko abenduaren 4aLarrialdi eta Barne Arazo KontseilariaJuan Carlos Valderrama ZuriánPP2024ko uztailaren 23a2025eko abenduaren 4aBerrikuntza, Industria, Merkataritza eta Turismo KontseilariaMaría Ángela Cano GarcíaPP2024ko uztailaren 23a2025eko abenduaren 4a

 2025eko azaroko aldaketak 
2024ko tanta hotzaren Mazón presidenteak eta bere Gobernu Kontseiluak egindako kudeaketak legegintzaldia markatu zuen, biktimek eta oposizioak Mazón-en dimisioa eskatzen zuten bitartean. 2025eko urriaren 29an, tanta hotzaren lehen urterreenean, biktimen estatu-hileta ospatu zen Valentzian, non, tanta hotzaren biktimek presidenteari ohiu egin zioten. Homenalditik irten ostean, presidenteak adierazi zuen gogoeta egiteko denbora behar zuela, momentu horretararteko karguari eusteko jarrera aldatuz. 

Aldi berean, Alderdi Popularraren barruan ere mugimenduak izan ziren Carlos Mazón agintetik kentzeko. Valentziako hiru diputazioetako presidenteak (Mompó, Pérez eta Barrachina) eta Juan Francisco Pérez Llorca alderdiko idazkari nagusia batzartu egin ziren, Núñez Feijóo alderdiko presidente nazionalari Generalitateko presidente berria aukeratzeko eskatzeko. Valentziako Alderdi Popularraren proposamenaren arabera, Pérez Llorca aukeratuko litzateke Generalitateko behin-behineko presidente, eta Mompó, berriz, etorkizun bateko Valentziako Gorteetarako hauteskundeetan alderdiaren hautagaia. 

2025eko azaroaren 3an, Mazónek Generalitatearen Jauregian agerraldi bat egin zuen Generalitateko presidente kargua uzteko, hauteskundeak aurreratu gabe eta PP eta Vox-en arteko akordio bat eskatuz, presidente berria aukeratzeko. Mazónek Valentziako Alderdi Popularraren burutza eta bere diputatu kargua mantendu zituen, 2024ko tanta hotzaren ikerketa judizialaren aurrean inmunitatea mantenduz. 

2025eko azaroaren 4an, presidentearen dimisioa eman eta hurrengo egunean, Mazónek Generalitateko Kontseiluaren bilkura behin behineko presidente bezala zuzendu zuen. Bertan Francisco José Gan Pampols bigarren presidenteorde eta kontseilariaren baja gauzatu zen. Gan Pampols kontseilariaren irteera aurreko hilabeteetan iragarri zen, bere konpetentziak eta bigarren presidenteordetza Vicente Martínez Mus kontseilariaren esku geratuz. 
SailaIzenaAlderdiaKargua hartzeaKargua uzteaErr.Bigarren Presidenteordea eta Berpizpen Ekonomiko eta Sozialerako eta  Ingurumen, Azpiegitura eta Lurralde KontseilariaVicente Martínez MusPP2025eko azaroaren 4a2025eko abenduaren 4a

 Oharrak 

 Erreferentziak 

 Kanpo estekak 

Kategoria:Valentziako Generalitateko legealdiak
Kategoria:Valentziako Erkidegoko politika